### Beslutninger

Tilbagesendes Magistratsafdelingen for Sociale Forhold og Beskæftigelse med bemærkning, at byrådet i sit møde den 11. september 2024 har vedtaget Magistratens foranstående indstilling af 3. september 2024.

Magistratsafdelingen for Sociale Forhold og Beskæftigelse udarbejder notat.

###

BESLUTNINGSFORSLAG FRA RV OG KF

[adresse] har forpligtet sig på at hjælpe de soldater som kommer hjem med mén fra udstationering i verdens brændpunkter. Særligt de mest udsatte veteraner har behov for vores bistand, og fordi en udsendelse også påvirker pårørende før, under og efter udsendelsen, er det et behov som rækker ind i både børne-, familie- og arbejdsliv.

Særligt veteraners boligsituation er en udfordring, for veteraner kan have svært ved at fungere i det almindelige system med naboer som støjer eller på anden vis kan påvirke dem og forhøje deres PTSD. Det rammer trivslen for den enkelte og hele familien. Både rent menneskeligt såvel samfundsøkonomisk kan det være dyrt.

Veteranfællesskaber har potentialet til at løfte alle de som indgår i det, og derfor giver det mening, at lade veteraner bo sammen i boligfællesskaber. Det er her man er del af den fælles historie, og det er her man finder gensidig forståelse uden udredninger.

[adresse] ejer fire boliger på [adresse] som administreres af MSO (fremadrettet Aarhus Ejendomme) med visitation til boligerne via MSB.

Forslagsstillerne ønsker at disse 4 boliger fremadrettet skal være forbeholdt veteraner, således der kan opstå og opretholdes et helende veteranfællesskab. Veteranfællesskabet skal understøttes og udvikles i samarbejde med Veteranindsatsen i [adresse].

Forslagsstillerne foreslår, at MSB, evt. i samarbejde med MSO, udarbejder en model for visitation således andre udsatte borgere får adgang til et alternativt og trygt botilbud.

Stillet af

Johnnie Bech, Radikale Venstre

Richardt Madsen, Det Konservative Folkeparti.

INSTILLING FRA MAGISTRATSAFDELINGEN FOR SOCIALE FORHOLD OG BESKÆFTIGELSE

### Resume

Radikale Venstre og Det Konservative Folkeparti stiller forslag om at etablere et veteranfællesskab i fire boliger på [adresse] og at udarbejde en særlig visitationsmodel til de andre udsatte borgere, der i dag bor i boligerne. Forslaget blev behandlet i byrådet d. 8. maj 2024.

For nuværende kan boligerne på [adresse] ikke prioriteres til etablering af boligfællesskab, da de nuværende beboere på adressen er visiteret til boligerne efter lejeloven og ikke kan opsiges.

Veteranområdet er dog et prioriteret område, og de involverede magistratsafdelinger anerkender ønsket om at se på mulighederne for boligfællesskaber til målgruppen.

Det indstilles, at magistratsafdelingerne og [adresse] går i dialog om ønsker og behov hos målgruppen som grundlag for at afsøge mulighederne for passende boligformer.

Sociale Forhold og Beskæftigelse har udarbejdet indstillingen i samarbejde med Teknik og Miljø (Aarhus Ejendomme) og med inddragelse af Kultur og Borgerservice og Sundhed og Omsorg..

### Beslutningspunkter

Det indstilles:

At 1) byrådet ikke imødekommer forslaget om at etablere et boligfællesskab forbeholdt veteraner på [adresse] på baggrund af den nuværende manglende mulighed for at gøre brug af den fjerde lejlighed.

At 2) Magistratsafdelingerne samarbejder med Aarhus Ejendomme om ønsker og behov hos veteraner som grundlag for at finde passende boligformer til målgruppen.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: [adresse]

Dato: 08-05-2024

Helle Jespersen: 19

Fremsendes til Magistratsafdelingen for Sociale Forhold og Beskæftigelse og Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 8. maj 2024 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 03-09-2024

Helle Jespersen: 12

Fremsendes til [adresse] med bemærkning, at Magistraten i mødet den 3. september 2024 anbefaler, at byrådet tiltræder Magistratsafdelingen for Sociale forhold og Beskæftigelses indstilling af 26. august 2024.

Radikale Venstre tog forbehold.

Rådmand Stig Lauritsen var forhindret i at deltage i sagens behandling.